Bente Scavenius
Bente Scavenius er en dansk kunsthistoriker. Hun blev mag.art. i 1981 og har markeret sig som en fremtrædende kunstformidler. Hun er gift medskuespiller og teaterinstruktør Joen Bille.
I 1980'erne og 1990'erne blev Bente Scavenius kendt som deltager i kunstquiz-udsendelser i tv
I 1980'erne påbegyndte hun også en forfattervirksomhed med Fremsyn — snæversyn. Dansk dagbladskunstkritik 1880-1901 (1983) og Malernes og forfatternes Danmark (1985, sammen med Poul Borum).
Siden har hun skrevet bl.a. At læse billeder (1989), Den Frie Udstilling i 100 år (1991), Den fortryllede have (om Liselund på Møn, 1992), Fredensborg Slotshave (1997), Verdenskunst i Danmark (2004), Guldsmeden. Torben Hardenbergs værk 1978-2004 (2006), Danmarks dejligste haver (2008) og Liselund (2010). i 2022 udkom Mit livs billeder.
Bente Scavenius har desuden redigeret flere bøger om bl.a. dansk guldalder.
Bente Scavenius har modtaget en række priser og hædersbevisninger, bl.a. Rosenkjærprisen i 1992 Høyens Medalje i 2004.